TISZTELT SZÜLŐK!

Felhívjuk minden érintett Szülő figyelmét, hogy a Köznevelésről szóló 2011. évi CXC törvény 8.§. (2) értelmében, a gyermeknek abban az évben, amelynek augusztus 31. napjáig a 3. életévét betölti, kötelező óvodai nevelésben kell részesülnie, legalább napi 4 órában.

A szülő – tárgyév május 25. napjáig benyújtott -kérelme alapján a gyermek jogos érdekét szem előtt tartva, annak az évnek az augusztus 31. napjáig, amelyben a gyermek a negyedik életévét betölti, a Kormány rendeletében kijelölt szerv, felmentheti az óvodai foglalkozáson való részvétel alól, ha a gyermek családi körülményei, sajátos helyzete indokolja.

A Köznevelésről szóló 2011. évi CXC törvény 8.§. (1) értelmében:

**”**Az óvoda felveheti azt a gyermeket is, aki a harmadik életévét a felvételétől számított fél éven belül betölti (2023. szeptember 01. és december 31.) feltéve, hogy minden hároméves és annál idősebb gyermek óvodai felvételi kérelmét teljesíteni tudja.” A gyermeknek meg kell felelni az óvodai élet megkezdéséhez szükséges feltételeknek.

Óvodánk az előjegyzést megelőzően regisztrációs lapot tesz közzé.

Felhívjuk szíves figyelmüket, hogy a regisztrációs lap kitöltése nem azonos a beiratkozással!

Kérjük azokat a szülőket, akik intézményünkbe (óvoda) szeretnék beíratni gyermeküket, hogy a kitöltött Regisztrációs lapot az intézménybe postai (3521 Miskolc, Óvoda u. 7.) vagy elektronikus úton, a refovoda.szirma@gmail.com címre visszajuttatni szíveskedjenek.

A regisztrált szülők számára a beiratkozással kapcsolatos minden információt eljuttatunk.

A Regisztrációs lap letölthető lesz az intézmény honlapjáról:

[https://www.miskolc-szirmai-reformatus-altalanos-iskola.com](https://www.miskolc-szirmai-reformatus-altalanos-iskola.com/?fbclid=IwAR0XT6hTubU25pe9Qv7CymRTneH-f3-GOAMk-5cv8bT1ypr6E_B2eoSQDSg)

A Miskolc-Szirmai Református Óvodában az óvodai előjegyzés 2023. április hónapban történik.

Szeretettel várjuk jelentkezését!

Miskolc, 2023. január. 13

Madarasné Petró Zsuzsanna

Óvodavezető